એ વિશે માહિતી આપતાં ડોમ્બિવલીથી દાદર સ્ટેશન ઊતરીને નોકરીએ જઈ રહેલા એક યુવાને મિડ-ડે LOCALને કહ્યું હતું કે ‘પ્લૅટફૉર્મ પર કશેક એકાદ વર્ષથી તો કશેક બે-ત્રણ મહિનાથી છાપરાં જ નથી. આથી હું સ્ટેશન-માસ્ટરને ફરિયાદ કરવા ગયો હતો. પહેલાં તો તેમણે કહ્યું કે સાંજે આવો, હું તપાસ કરીને જવાબ આપીશ. સાંજે ચાર વાગ્યે હું પાછો મળવા ગયો તો તેમણે મને કહ્યું કે તમને આ બાબતમાં પૂછવાનો કોઈ અધિકાર નથી. રેલવે પ્રશાસન એનું કામ કરે છે અને એની રીતે કરતું રહેશે એમ કહીને તેઓ ત્યાંથી ગુમ થઈ ગયા હતા. આવું તો અનેક પૅસેન્જરો સાથે બન્યું છે.’